*Projekts*

LATVIJAS REPUBLIKAS MINISTRU KABINETS

2015.gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs) prognozē un nosaka dividendēs izmaksājamo peļņas daļu, un veic maksājumus valsts budžetā par valsts kapitāla izmantošanu**

Izdoti saskaņā ar Likuma par budžetu un finanšu vadību 5.panta otro daļu un Publiskas personas kapitāla daļu un kapitālsabiedrību pārvaldības likuma 28.panta sesto daļu

1. **Vispārīgie jautājumi**

1. Noteikumi nosaka:

* 1. kārtību, kādā valsts kapitālsabiedrībās un publiski privātajās kapitālsabiedrībās, kurās valsts ir dalībnieks (akcionārs) (turpmāk kopā – kapitālsabiedrības), prognozē un nosaka dividendēs izmaksājamo peļņas daļu;
	2. kapitāla daļu turētāja rīcību, izlietojot dalībnieka (akcionāra) tiesības lemt par dividendēs izmaksājamo peļņas daļu;
	3. apmēru un kārtību, kādā maksājumi par valsts kapitāla izmantošanu tiek veikti un ieskaitīti valsts budžetā.
1. Noteikumu mērķis ir nodrošināt, ka kapitālsabiedrības dividendēs izmaksājamo peļņas daļu prognozē un nosaka atbilstoši labas korporatīvās pārvaldības principiem, lai nodrošinātu valsts ieguldītā vai kapitālsabiedrības apsaimniekotā valsts kapitāla lielāku atdevi un kapitālsabiedrības vispārējo stratēģisko mērķu sasniegšanu.
2. Minimālā dividendēs prognozējamā un izmaksājamā peļņas daļa ir 27 % no kapitālsabiedrības tīrās peļņas, ja atbilstoši šo noteikumu II nodaļā noteiktajam kapitālsabiedrības vidējā termiņa darbības stratēģijā (turpmāk – stratēģija) nav noteikts citādi.
3. **Kārtība, kādā nosaka prognozējamo peļņas daļu, kas izmaksājama dividendēs**
4. Kapitālsabiedrībai izstrādājot Publiskas personas kapitāla daļu un kapitālsabiedrību pārvaldības likumā (turpmāk – likums) noteikto stratēģiju, tajā ietver priekšlikumu par prognozējamo peļņas daļu, kas izmaksājama dividendēs (naudas izteiksmē un procentos no prognozētās tīrās peļņas, visam stratēģijas darbības termiņam), ņemot vērā šo noteikumu 3.punktā vai citos tiesību aktos noteikto.
5. Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības stratēģijā atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas), nekā tas noteikts šo noteikumu 3.punktā vai citos tiesību aktos.
6. Šo noteikumu 5.punktā minēto priekšlikumu kopā ar attiecīgu Ministru kabineta rīkojuma projektu valsts kapitāla daļu turētājs iesniedz Ministru kabinetā, pievienojot:
	1. izvērtējumu par to:
		1. vai izpildās visas komercdarbības atbalstu raksturojošās pazīmes un dividenžu samazinājums ir kvalificējams kā komercdarbības atbalsts;
		2. komercdarbības atbalsta gadījumā norāda:
			1. pamatojumu komercdarbības atbalsta saderīgumam ar iekšējo tirgu, norādot piemērojamo Eiropas Savienības tiesību aktu, kurš šādu saderīgumu pamato;
			2. informāciju par nepieciešamību ievērot informācijas nosūtīšanas vai paziņojuma iesniegšanas pienākumu Eiropas Komisijai par plānoto dividenžu samazinājumu;
	2. vismaz vienu no šādiem pamatojumiem:
		1. ekonomisko pamatojumu, ja, ņemot vērā kapitālsabiedrības darbības jomu, tās finansiālo stāvokli un alternatīvas iespējas finanšu piesaistei, nepieciešams stratēģijā paredzēt ilgtermiņa ieguldījumus kapitālsabiedrības vispārējo stratēģisko mērķu, finanšu un nefinanšu mērķu sasniegšanai;
		2. īpašos gadījumos, lai nodrošinātu Eiropas Savienības vai Latvijas Republikas normatīvajos aktos, Latvijai saistošajos starptautiskajos līgumos noteikto, kapitālsabiedrībai ir pienākums turpmākajos pārskata gados īstenot pasākumus, lai veicinātu kapitālsabiedrības darbības virzieniem atbilstošu pakalpojumu kvalitātes un pieejamības uzlabošanu, kuru nodrošināšanai nepieciešams ieguldīt papildus finanšu līdzekļus, vai samazināt pakalpojuma tarifu tā lietotājiem;
		3. ekonomisko pamatojumu, ja ir nepieciešams novērst draudus kapitālsabiedrības, valsts ieguldītā vai kapitālsabiedrības apsaimniekotā valsts kapitāla ilgtspējīgai attīstībai un kapitālsabiedrības konkurētspējas saglabāšanai.
7. Šo noteikumu 5.punktā minēto priekšlikumu un Ministru kabineta rīkojuma projektu valsts kapitāla daļu turētājs saskaņo ar Finanšu ministriju un koordinācijas institūciju.
8. Šo noteikumu 5.punktā minētajā gadījumā valsts kapitāla daļu turētājs vai padome (ja tāda ir izveidota) kapitālsabiedrības stratēģiju apstiprina tikai pēc tam, kad Ministru kabinets pieņēmis attiecīgu rīkojumu.

**III Valsts kapitāla daļu turētāja rīcība lemjot par dividendēs izmaksājamo peļņas daļu**

1. Valsts kapitāla daļu turētājs nodrošina, ka dalībnieku (akcionāru) sapulce ne vēlāk kā divus mēnešus pēc kapitālsabiedrības gada pārskata apstiprināšanas pieņem lēmumu par dividendēs izmaksājamo peļņas daļu procentos no kapitālsabiedrības tīrās peļņas, atbilstoši kapitālsabiedrības stratēģijā noteiktajam.
2. Likuma 28.panta trešajā daļā minētajā gadījumā, ņemot vērā šo noteikumu 11.punktā minētos apstākļus, valsts kapitāla daļu turētājs priekšlikumu par no kapitālsabiedrības stratēģijas atšķirīgu (procentos no kapitālsabiedrības tīrās peļņas) dividendēs izmaksājamo peļņas daļu piecu darba dienu laikā no kapitālsabiedrības gada pārskata apstiprināšanas iesniedz Finanšu ministrijai un koordinācijas institūcijai.
3. Valsts kapitāla daļu turētājs, pievienojot attiecīgu Ministru kabineta rīkojuma projektu, iesniedz Finanšu ministrijai un koordinācijas institūcijai šo noteikumu 10.punktā minēto priekšlikumu noteikt no kapitālsabiedrības stratēģijas atšķirīgu (procentos no kapitālsabiedrības tīrās peļņas) dividendēs izmaksājamo peļņas daļu, ja:
	1. ir nepieciešams palielināt dividendēs izmaksājamo peļņas daļu, valsts kapitāla daļu turētājam konstatējot, ka:
		1. kapitālsabiedrība nav veikusi, vai nav veikusi plānotajā apmērā, un turpmākajā pārskata gadā neveiks kapitāla ieguldījumus, ja jautājums par to īstenošanu pirms tam ticis izskatīts Ministru kabinetā;
		2. ar tiesību aktu kapitālsabiedrībai ir atcelts pienākums veikt atsevišķus uzdevumus vai sasniegt iepriekš noteiktos mērķus, vai noteikts veicamo uzdevumu izpildes apjoma samazinājums.
	2. ir nepieciešams samazinātdividendēs izmaksājamo peļņas daļu, valsts kapitāla daļu turētājam konstatējot, ka:
		1. no kapitālsabiedrības darbības neatkarīgu apstākļu dēļ, neparedzētu notikumu vai ārkārtas situāciju rezultātā ir iestājušās faktiskās sekas, kuru novēršanai un kapitālsabiedrības stratēģijā noteikto mērķu īstenošanai kapitālsabiedrības rīcībā nepieciešams atstāt finanšu līdzekļus dividendēs izmaksājamās peļņas daļas apmērā (pilnībā vai daļēji);
		2. kapitālsabiedrība no tās neatkarīgu apstākļu dēļ nav veikusikapitāla ieguldījumus, ja jautājums par to īstenošanu pirms tam ticis izskatīts Ministru kabinetā, bet konkrētos kapitāla ieguldījumus kapitālsabiedrība plāno veikt kārtējā pārskata gadā;
		3. dividenžu izmaksa prognozētajā apmērā var radīt draudus kapitālsabiedrības finanšu stabilitātei;
		4. īpašos gadījumos, lai nodrošinātu Eiropas Savienības vai Latvijas Republikas normatīvajos aktos, Latvijai saistošajos starptautiskajos līgumos noteikto, kapitālsabiedrībai ir pienākums turpmākajos pārskata gados īstenot pasākumus, lai veicinātu kapitālsabiedrības darbības virzieniem atbilstošu pakalpojumu kvalitātes un pieejamības uzlabošanu un/vai samazināt pakalpojuma tarifu tā lietotājiem, kuru nodrošināšanai nepieciešams ieguldīt papildus finanšu līdzekļus;
		5. daļa peļņas gūta, pārvērtējot kapitālsabiedrības ilgtermiņa ieguldījumus.
4. Šo noteikumu 11.1. apakšpunktā minētajos gadījumos valsts kapitāla daļu turētājs priekšlikumam pievieno šo noteikumu 6.1.apakšpunktā norādīto izvērtējumu un vismaz vienu no šādiem pamatojumiem:
	1. ekonomisko pamatojumu, ja, ņemot vērā kapitālsabiedrības darbības jomu, tās finansiālo stāvokli un alternatīvas iespējas finanšu piesaistei, nepieciešams paredzēt ilgtermiņa ieguldījumus kapitālsabiedrības vispārējo stratēģisko mērķu, stratēģijā noteikto finanšu un nefinanšu mērķu sasniegšanai;
	2. īpašos gadījumos, lai nodrošinātu Eiropas Savienības vai Latvijas Republikas normatīvajos aktos, Latvijai saistošajos starptautiskajos līgumos noteikto, kapitālsabiedrībai ir pienākums turpmākajos pārskata gados īstenot pasākumus, lai veicinātu kapitālsabiedrības darbības virzieniem atbilstošu pakalpojumu kvalitātes un pieejamības uzlabošanu, kuru nodrošināšanai nepieciešams ieguldīt papildus finanšu līdzekļus, vai samazināt pakalpojuma tarifu tā lietotājiem.
5. Par šo noteikumu 10.punktā norādīto priekšlikumu valsts kapitāla daļu turētājs viena mēneša laikā no priekšlikuma iesniegšanas vienojas ar Finanšu ministriju un koordinācijas institūciju.
6. Ja valsts kapitāla daļu turētājs šo noteikumu 13.punktā noteiktajā termiņā nevienojas ar Finanšu ministriju un koordinācijas institūciju par tā iesniegto priekšlikumu, koordinācijas institūcija atbilstoši likumā noteiktajam sagatavo informatīvo ziņojumu Ministru kabinetam, kam pievienots Ministru kabineta rīkojuma projekts. Ministru kabinets pieņem valsts kapitāla daļu turētājam saistošu lēmumu.
7. Valsts kapitāla daļu turētājs nodrošina, ka, šo noteikumu 13.punktā un 14.punktā minētajos gadījumos, dalībnieku (akcionāru) sapulce pieņem lēmumu par dividendēs izmaksājamo peļņas daļu procentos no kapitālsabiedrības tīrās peļņas, ne vēlāk kā mēneša laikā no dienas, kad panākta vienošanās ar Finanšu ministriju un koordinācijas institūciju vai Ministru kabinets pieņēmis valsts kapitāla daļu turētājam saistošu lēmumu.

**IV Kārtība, kādā maksājumi par valsts kapitāla izmantošanu tiek veikti un ieskaitīti valsts budžetā**

1. Kapitālsabiedrības valde 10 darba dienu laikā pēc dalībnieku (akcionāru) lēmuma par dividendēs izmaksājamo peļņas daļu pieņemšanas informē Valsts ieņēmumu dienestu par:
	1. kapitālsabiedrības dalībnieku (akcionāru) sapulces datumu, kurā tika apstiprināts kapitālsabiedrības gada pārskats;
	2. kapitālsabiedrības dalībnieku (akcionāru) sapulces datumu, kurā tika pieņemts lēmums par dividendēs izmaksājamo peļņas daļu;
	3. kapitālsabiedrības pamatkapitālu (kopējo ieguldījumu apjomu), valsts kapitāla daļām (ieguldījumu), pārskata gada peļņu, valstij piekritīgajām dividendēm un datumu, līdz kuram dividendes tiks ieskaitītas valsts budžetā.
2. Kapitālsabiedrības valde nodrošina, ka kapitālsabiedrība dividendes iemaksā Valsts kasē norādītajā kontā 10 darba dienu laikā pēc kapitālsabiedrības dalībnieku (akcionāru) sapulces lēmuma par dividendēs izmaksājamo peļņas daļu pieņemšanas, ja kapitālsabiedrības dibināšanas līgumā vai statūtos nav noteikts cits dividenžu izmaksu termiņš.
3. Ministru kabinets pēc valsts kapitāla daļu turētāja pamatota priekšlikuma var pieņemt lēmumu par dividenžu iemaksas termiņa pagarināšanu, bet ne vēlāk kā līdz kārtējā gada 20. decembrim. Valsts kapitāla daļu turētājs priekšlikumu par dividenžu iemaksas termiņa pagarinājumu iesniedz Ministru kabinetā, pievienojot Finanšu ministrijas atzinumu par valsts kapitāla daļu turētāja dividenžu iemaksas termiņa pagarināšanas pamatojumu.
4. Ja dividendes kapitālsabiedrības vainas dēļ nav samaksātas valsts budžetā noteiktajā termiņā un apmērā, Valsts ieņēmumu dienests valsts vārdā aprēķina nokavējuma naudu un piedzen to tiesību aktos noteiktajā kārtībā.
5. Valsts ieņēmumu dienests nodrošina šajā nodaļā noteikto pienākumu izpildes kontroli.

**V Noslēguma jautājums**

1. Atzīt par spēku zaudējušiem Ministru kabineta 2009.gada 15.decembra noteikumus Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (Latvijas Vēstnesis, 2009, 200. nr.; 2010, 189. nr.; 2011, 117. nr.; 2012, 202. nr.; 2013, 181., 233 nr.; 2014, 60., 241. nr.).

**Ministru prezidente L.Straujuma**

**Finanšu ministrs J.Reirs**

Vīza:

Pārresoru koordinācijas centra vadītājs P.Vilks

03.12.2015 12:34

1 409

V.Vesperis 67082812

vladislavs.vesperis@pkc.mk.gov.lv